TEAMG คงเป้ารายได้ปี 62 โต 15% หลังตุนแบ็คล็อกแน่น 3.2 พันลบ.รับรู้ปีนี้ 30%
TEAMG คงเป้ารายได้ปี 62 โต 15% หลังตุนแบ็คล็อกแน่น 3.2 พันลบ.รับรู้ปีนี้ 30%
TEAMG คงเป้ารายได้ปี 62 โต 15% หลังตุนแบ็คล็อกแน่น 3.2 พันลบ.รับรู้ปีนี้ 30%
8 ส.ค. 2562

นายชวลิต จันทรรัตน์ ประธานเจ้าหน้าที่บริหาร บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า แผนการดำเนินงานในช่วงครึ่งปีหลังบริษัทเตรียมเข้าประมูลงานทั้งในประเทศ และต่างประเทศมูลค่ารวมประมาณ 3,000 ล้านบาท  โดยในประเทศบริษัทเตรียมเข้าประมูลงาน ได้แก่ งานโครงการรถไฟความเร็วสูงเชื่อม 3 สนามบิน, ท่าเรือแหลมฉบัง, พัฒนาพื้นที่เชิงพาณิชย์รอบระบบขนส่งมวลชน, งาระบบรถไฟฟ้าขนส่งมวลชน และงานรถไฟทางคู่ทั่วประเทศ เป็นต้น
ขณะที่การเข้ารับงานในต่างประเทศ โดยในขณะนี้บริษัทมีการได้รับงานที่ปรึกษาด้านวิศวกรรมของประเทศ ติมอร์-เลสเต เรียบร้อยแล้ว ประกอบกับหลังจากที่บริษัทได้มีการร่วมทุนกับพันธมิตรใน สปป.ลาว เพื่อจัดตั้ง iGL Synergy Co., Ltd. ส่งผลบริษัทมีการโอกาสในการเข้ารับงานที่ปรึกษาด้านวิศวกรรมในสปป.ลาว มากขึ้น
อีกทั้งบริษัทยังวางแผนที่จะขยายการเข้ารับงานไปในประเทศเมียนมาร์ และประเทศเวียดนาม ได้แก่ โครงการโครงสร้างพื้นฐาน, งานโครงการก่อสร้างนิคม, งานโครงการพัฒนาเมือง เป็นต้น นอกจากนี้บริษัทยังมีการหาพันธมิตรทางธุรกิจใประเทศต่างๆ ทีมีความแข็งแกร่งทางด้านการตลาด และเทคโนโลยีที่มีความก้าวหน้าอย่างต่อเนื่อง เพื่อสนับสนุนผลการดำเนินงานในอนาคตให้การเติบโตตามแผนที่วางไว้
ขณะเดียวกันบริษัทยังคงเป้ารายได้ในปี 2562 เติบโต 10-15% จากปี 2561 ที่มีรายได้รวมอยู่ที่ 1,667.7 ล้านบาท เนื่องจากมีมูลค่างานในมือ (Backlog) ประมาณ 3,200 ล้านบาท โดยคาดว่าจะมีการรับรู้รายได้ในปีนี้ประมาณ 30% และที่เหลือจะทยอยรับรู้รายได้อย่างต่อเนื่อง
สำหรับผลการดำเนินงานในไตรมาส 2/62 มีกำไรสุทธิอยู่ที่ 50.52 ล้านบาท ทั้งนี้กำไรสุทธิดังกล่าวเป็นกำไรสุทธิก่อนหักค่าใช้จ่ายตามพระราชบัญญัติคุ้มครองแรงงาน ซึ่งมีผลบังคับใช้ตั้งแต่วันที่ 5 พฤษภาคม 2562 เป็นต้นไป และได้มีการกำหนดอัตราค่าชดเชยเพิ่มเติมกรณีนายจ้างเลิกจ้างสำหรับลูกจ้างซึ่งทำงานติดต่อกันครบอ20 ปีขึ้นไป โดยให้มีสิทธิได้รับค่าชดเชยไม่น้อยกว่าค่าจ้างอัตราสุดท้าย 400 วัน ทำให้บริษัทมีการรับรู้ค่าใช้จ่ายเพิ่มเติม ซึ่งเป็นค่าใช้จ่ายครั้งเดียวและไม่ใช่เงินสด (One-time, Non-cash) รวมทั้งสิ้น 49.51 ล้านบาท
นอกจากนี้ในการประชุมคณะกรรมการบริษัทครั้งที่ 3/62 เมื่อวันที่ 7 สิงหาคม 2562 ที่ผ่านมา โดยได้มีมติอนุมัติการจ่ายเงินปันผลระหว่างกาลจากกำไรสุทธิจากงบการเงินเฉพาะกิจการสำหรับผลการดำเนินงานงวดหกเดือน ตั้งแต่วันที่ 1 มกราคม 2562 ถึงสิ้นสุดวันที่ 30 มิถุนายน 2562 ให้แก่ผู้ถือหุ้นทั้งหมดของบริษัทจำนวน 680 ล้านหุ้น ในอัตราหุ้นละ 0.05 บาท  หรือคิดเป็นเงินปันผลจำนวนรวมทั้งสิ้น 34 ล้านบาท
พร้อมกันนี้จะมีการขึ้นเครื่องหมาย XD หรือวันที่ไม่มีสิทธิรับเงินปันผลในวันที่ 20 สิงหาคม 2562 และคณะกรรมการยังมีมติกำหนดรายชื่อผู้ถือหุ้นที่มีสิทธิรับเงินปันผล (Record Date) ในวันที่ 21 สิงหาคม 2562 และจะจ่ายเงินปันผลระหว่างกาล ในวันที่ 5 กันยายน 2562